Споменик пчели
<s></s>

<s>Увод</s>

<s>Споменик пчели се налази у селу Каменову, у општини Петровац на Млави.</s><s>Село Каменово има дугу пчеларску традицију о којој говоре писани подаци из Браничевског тефтера из 1467. који сведочи да је Каменово
давало десетак, харач у меду, што потврђује то да је тада постојао организовани вид пчеларења.</s><s>У новијој историји је битан податак да је 1924. у Каменово донета прва кошница са покретним саћем која је заменила дотадашње трмке, односно вршке.</s><s>У Савезној Федеративној Републици Југославији, забележен је највећи однос броја кошница и броја становника.</s><s>По последњем попису становништва из 2011.године Каменово има 914 становника и око 32000 кошница, пошто се велики број људи бави пчеларством и то је најбитнија грана пољопривреде.</s>

<s>Историјат</s>

<s>Друштво пчелара "Млава", на челу са Мирославом Љубомировићем, 1997. дошло је на идеју да се на неки начин одужи пчели и да јој подигне споменик у центру села.</s><s>Споменик је откривен 4. априла 1998. године на манифестацији "Дани Млавско-Хомољских пчелара".</s><s>Споменик пчели је дело академског вајара Јанка Лалића, израђен је од бронзе, тежак 280 килограма и дуг 1,4 метара.</s><s>Изливен је у ливници у Бору.</s><s>Споменик је украден у децембру 2014.</s><s>Уз помоћ донацје је направљен нови споменик који је откривен у априлу 2015.године.</s><s>Нови споменик је дело академског вајара Драгише Милошевића, тежине 300 килограма и дужине 2 метра.</s><s>Израђен је такође од бронзе и обезбеђен је видео надзором.</s>

<s>Spomenici</s>

